CELEX: 32022R0546
Language: el
Date: 2022-03-31 00:00:00
Title: Κανονισμός (ΕΕ) 2022/546 της Επιτροπής της 31ης Μαρτίου 2022 σχετικά με τη θέσπιση προσωρινής απαγόρευσης της αλιείας κοκκινόψαρων στη ζώνη NAFO 3M από σκάφη που φέρουν σημαία κράτους μέλους της Ευρωπαϊκής Ένωσης

6.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 107/24
               
            
         ΚΑΝΟΝΙΣΜΟΣ (ΕΕ) 2022/546 ΤΗΣ ΕΠΙΤΡΟΠΗΣ
         της 31ης Μαρτίου 2022
         σχετικά με τη θέσπιση προσωρινής απαγόρευσης της αλιείας κοκκινόψαρων στη ζώνη NAFO 3M από σκάφη που φέρουν σημαία κράτους μέλους της Ευρωπαϊκής Ένωσης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2022/109 (2) του Συμβουλίου καθορίζει ποσοστώσεις για το 2022.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, τα αλιεύματα του αποθέματος κοκκινόψαρων στη ζώνη NAFO 3Μ που αλιεύονται από σκάφη τα οποία φέρουν σημαία κράτους μέλους της Ευρωπαϊκής Ένωσης ή είναι νηολογημένα σε κράτος μέλος της Ευρωπαϊκής Ένωσης έχουν εξαντλήσει την ενδιάμεση ποσόστωση που έχει κατανεμηθεί για την περίοδο πριν από την 1η Ιουλίου 2022.
                  
               
                     (3)
                  
                  
                     Ως εκ τούτου, είναι αναγκαία η απαγόρευση των δραστηριοτήτων κατευθυνόμενης αλιείας για το εν λόγω απόθεμα έως τις 30 Ιουνίου 2022,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση ποσόστωσης
            Η αλιευτική ποσόστωση που κατανεμήθηκε στα κράτη μέλη της Ευρωπαϊκής Ένωσης για το απόθεμακοκκινόψαρων στη ζώνη NAFO 3M για την περίοδο από την 1η Ιανουαρίου 2022 έως και την 30ή Ιουνίου 2022, θεωρείται ότι έχει εξαντληθεί από την ημερομηνία που καθορίζεται στο παράρτημα του παρόντος κανονισμού.
         
         
            Άρθρο 2
            Απαγορεύσεις
            Οι δραστηριότητες κατευθυνόμενης αλιείας για το απόθεμα που αναφέρεται στο άρθρο 1 από σκάφη τα οποία φέρουν σημαία κράτους μέλους της Ευρωπαϊκής Ένωσης ή είναι νηολογημένα σε κράτος μέλος της Ευρωπαϊκής Ένωσης απαγορεύονται από την ημερομηνία που καθορίζεται στο παράρτημα του παρόντος κανονισμού έως και τις 30 Ιουνίου 2022.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 31 Μαρτίου 2022.
            
               
                  Για την Επιτροπή,
               
               
                  εξ ονόματος της Προέδρου,
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2022/109 του Συμβουλίου, της 27ης Ιανουαρίου 2022, σχετικά με τον καθορισμό, για το 2022, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 21 της 31.1.2022, σ. 1).
      
      
         
            ΠΑΡΑΡΤΗΜΑ
            
                        Αριθ.
                     
                     
                        01/TQ109
                     
                  
                        Κράτος μέλος
                     
                     
                        Ευρωπαϊκή Ένωση (όλα τα κράτη μέλη)
                     
                  
                        Απόθεμα
                     
                     
                        RED/N3M.
                     
                  
                        Είδος
                     
                     
                        Κοκκινόψαρα (Sebastes spp.)
                        
                     
                  
                        Ζώνη
                     
                     
                        NAFO 3M
                     
                  
                        Περίοδος απαγόρευσης
                     
                     
                        Από 25 Μαρτίου 2022 στις 24.00 UTC έως 30 Ιουνίου 2022